Diari Oficial de la Generalitat Valenciana


Sumari del DOGV 3911, del 05-01-2001 (2000/10726)

Informació pública de les bases per a la funcionarització de la plaça d`administratiu d`administració general
-------------------------------------------------------------------------------------------------------------

### Dades del document

Número de DOGV
:   3911

Data del DOGV
:   05-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/10303


Organisme emissor
:   Ajuntament de Favara

Tipus de document
:   Anunci

Informació pública de les bases per a la funcionarització de la plaça d`administratiu d`administració general [2000/M10366]
  
Pel qual es fa públic l'Acord de l'ajuntament en ple de 7 de novembre de 2000, pel que s'inicia el procés de funcionarització del contractat laboral fix d'aquest ajuntament adscrit al lloc d'administratiu d'administració general i s'aproven les bases corresponents. La dita plaça figura inclosa en el Pressupost Municipal per a l'any 2000, sense que el procés supose increment pressupostari.
  
Es convoca l'inici del procés de funcionarització d'acord amb les següents bases:
  
Bases que regiran la convocatòria per a l'adaptació del règim jurídic del personal laboral fix de l'Ajuntament de Favara, a la naturalesa funcionarial del lloc que ocupa.
  
Primera. Objecte de la convocatòria
  
1.1. Aquesta convocatòria té per objecte l'adaptació de la naturalesa jurídica del personal laboral fix de l'Ajuntament de Favara, a la naturalesa funcionarial del lloc de treball que ocupa, a través de les proves i cursos selectius establits en la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la Naturalesa dels Llocs que Ocupa.
  
La plaça a funcionaritzar és la següent:
  
Grup D: Un administratiu d'administració general de laboral fix a funcionari de carrera Grup C. Escala d'administració general, subescala administratiu.
  
1.2. El fonament legal d'aquest procés parcial de funcionarització del personal d'aquest ajuntament s'inicia amb la sentència 99/87 d'11 de juny del Tribunal Constitucional la qual va establir l'obligació de classificar i concretar els criteris pels quals els llocs de treball haurien d'adscriure's al personal funcionari o laboral.
  
L'estat compleix esta obligació mitjançant la Llei 23/1988 que va modificar l'article 15 de la Llei 30/1984 i establia els criteris de classificació dels llocs de treball.
  
En esta Llei 23/1988 es va determinar l'addició a la Llei 30/1984 d'una disposició transitòria d'acord amb la qual el personal laboral fix que a l'entrada en vigor d'aquesta llei estiguera prestant serveis en l'administració de l'estat i en els seus organismes autònoms i també en entitats gestores i serveis comuns de la Seguretat Social, en llocs reservats a funcionaris, podrà participar en les proves selectives d'accés als cossos i escales als quals figuren adscrits els corresponents llocs, sempre que estiguera prestant serveis en l'administració de l'estat i en els seus organismes autònoms i també en entitats gestores i serveis comuns de la Seguretat Social, en llocs reservats a funcionaris, podrà participar en les proves selectives d'accés als cossos i escales als quals figuren adscrits els corresponents llocs, sempre que tingueren la titulació necessària i complisquen els altres requisits exigits.
  
No obstant això, és cert que aquesta disposició transitòria 15ª de la Llei 30/1984 no té caràcter bàsic, però existeix una reserva constitucional total a l'estat en matèria de legislació laboral, cosa que significa que la dita disposició transitòria en la mesura que afecta al referit personal, és d'aplicació a totes les administracions públiques i en conseqüència també a la local. En termes semblants a la disposició transitòria 15ª, s'expressa la disposició transitòria 1 del Text Refós de la Funció Pública Valenciana.
  
Segona. Caràcter de la convocatòria
  
La participació del personal afectat per aquest procés de funcionarització és totalment voluntària d'acord amb allò que s'ha establit en l'article 10 de la Llei 1/1996 de 26 d'abril, de la Generalitat Valenciana, d'Adaptació del Règim Jurídic.
  
Si no participara o no superara, si és procedent, el procés selectiu, romandrà com a personal a extingir en el lloc de treball que ocupa i mantindrà la mateixa relació jurídica laboral que fins al moment l'haja vinculat amb aquesta administració, sense perjuí de les expectatives de formació professional en el lloc de treball de naturalesa laboral.
  
Tercera. Condicions de l'aspirant
  
3.1. Per a ser admesos en els cursos i les proves selectives objecte d'aquesta convocatòria, l'aspirant haurà de complir els següent requisits:
  
a) Ser personal laboral fix al servei de l'Ajuntament de Favara.
  
b) Que el lloc a ocupar estiga classificat de naturalesa funcionarial per acord de l'ajuntament en ple, i siga l'enunciat en la base 1.1 d'aquesta convocatòria.
  
c) Estar ocupant com a treballador laboral fix el lloc de treball al qual s'opta com a funcionari.
  
3.2. D'acord amb allò que s'ha disposat en l'article 4 de la Llei 1/1996, de 26 d'abril), la duració dels cursos serà com a mínim de 50 hores.
  
3.3 Estar en possessió de la titulació corresponent al lloc classificat de naturalesa funcionarial a què corresponga accedir, en aquest cas el Batxiller Unificat Polivalent o equivalent.
  
3.4. No patir cap malaltia ni defecte físic que impedisca el compliment de les corresponents funcions.
  
3.5. No haver sigut separat mitjançant expedient disciplinari del servei de qualsevol administració pública ni trobar-se inhabilitat per a l'exercici de funcions públiques.
  
Quarta. Calendari de presentació de sol·licituds, admissió de l'aspirant i inici dels cursos
  
4.1. L'aspirant que va a participar en el procés d'adaptació objecte d'esta convocatòria, haurà de fer-lo constar mitjançant una sol·licitud, en la qual l'aspirant haurà d'indicar que compleix tots i cadascun dels requisits assenyalats en aquestes bases, referits sempre a la data en què finalitza el termini de presentació d'instàncies.
  
4.2. La sol·licitud es dirigirà a l'alcalde de la corporació i es presentarà en el registre d'entrada o en la forma establida en l'article 38 de la Llei 30/1992, de 26 de novembre, de Règim Jurídic e les Administracions Públiques i del Procediment Administratiu Comú, en el termini de 20 dies naturals, comptats a partir del dia següent al de la publicació al tauler d'anuncis de l'ajuntament.
  
4.3. Acabat el termini de presentació de sol·licituds, l'Alcaldia dictarà una resolució aprovatòria de la llista d'admesos, que es publicarà al tauler d'anuncis de la corporació i, assenyalarà si és procedent, un termini de 10 dies per a esmena de deficiències; es delimitarà a més a més el lloc, dia de començament de les proves i composició del Tribunal.
  
4.4. Publicada la relació a què es refereix l'apartat anterior, els aspirants podran formular, durant el termini de 10 dies hàbils, comptats a partir del dia següent al de la publicació, les al·legacions que estimen oportunes, així com rectificar les faltes en què hagueren incorregut i adjudicar els documents preceptius no presentats juntament amb la sol·licitud , de conformitat amb allò que s'ha establit en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.5. Transcorregut el termini anterior, si és procedent, corregits els defectes i vistes les reclamacions, l'alcalde dictarà una resolució amb la llista definitiva d'admesos, que es publicarà al tauler d'anuncis de la corporació.
  
Cinquena. Desenvolupament dels cursos i proves selectives
  
5.1. Cursos. Donada la impossibilitat material que aquest ajuntament realitze cursos específics per a la funcionarització d'aquesta treballadora, s'ha sol·licitat la col·laboració d'altres administracions, com la Diputació de València i la Federació Valenciana de Municipis i Províncies.
  
5.2. Assistència als cursos.
  
Per a l'adaptació a la condició de funcionari de carrera de l'Ajuntament de Favara a través del procediment establit en aquesta convocatòria, a més de superar les corresponents proves avaluades, serà requisit indispensable l'assistència a un 85% , com a mínim, de la duració total dels cursos a què se li adscriga per l'ajuntament dins dels plans de formació de l'any 2001, sense perjuí d'allò que s'ha establit en la disposició addicional primera de la Llei 1/1996, de 26 d'abril, per al supòsit de malaltia degudament acreditada.
  
5.3. Prova de valencià.
  
De caràcter obligatori, consistirà en la traducció d'un text del valencià al castellà, així com la lectura i comprensió d'un text en valencià. La valoració serà conjunta i l'exercici es puntuarà de 0 a 2 punts.
  
5.4. Prova final.
  
Acabat el curs selectiu, l'aspirant exposarà davant del tribunal una memòria dels temaris de les matèries que s'impartisquen, i que es detallen en l'annex . Amb estos efectes, l'Alcaldia assenyalarà una data per a realitzar-la.
  
5.5. Qualificació de les proves.
  
5.5.1 La memòria que expose l'aspirant serà valorada de 0 a 8 punts, i la prova de valencià serà valorada de 0 a 2 punts.
  
5.5.2. Per a la superació final del procés selectiu i, per tant, per a adquirir la condició de funcionari de carrera després del corresponent nomenament preceptiu, serà necessari obtindre la qualificació d'apte. La qualificació d'apte s'obtindrà quan s'aconseguisca una puntuació igual o superior a 5 punts, resultat de sumar ambdues qualificacions.
  
5.5.3. Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
Sisena. Publicitat de les llistes d'aprovats.
  
6.1. Acabats els cursos selectius, el tribunal avaluador farà públiques, al tauler d'edictes, la qualificació d'apte o no apte.
  
El tribunal avaluador elevarà a l'alcalde president, si l'aspirant ha superat les proves de cursos d'adaptació, la proposta perquè es procedisca al seu nomenament i posterior presa de possessió com a funcionaris de carrera.
  
Setena. Tribunal avaluador i professorat dels cursos
  
7.1. El tribunal avaluador de les proves d'adaptació que hauran de realitzar l'avaluació continuada en els cursos selectius així com la qualificació de les proves finals d'estos tindrà la següent composició:
  
- President: l'alcalde president o regidor en qui delegue.
  
- Secretari: el de la corporació o funcionari en qui delegue.
  
- Un representant designat per la Conselleria de Justícia i Administracions Públiques.
  
- Un Regidor designats per l'Alcaldia.
  
- Un tècnic expert designat per l'Alcaldia.
  
7.2. El règim jurídic de funcionament del tribunal serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, els membres del qual hauran d'abstindre's, i podran ser objecte de recusació pels interessats quan concórreguen en ells alguna de les circumstàncies establides en els articles 28 i 29 de la referida llei.
  
Vuitena. Recursos
  
8.1. Aquesta convocatòria, les seues bases i tots els actes administratius que siguen dictats en el seu desenvolupament i que posen fi a la via administrativa, podran ser recorreguts en reposició davant del mateix òrgan que els haguera dictat o ser impugnats directament davant de l'ordre jurisdiccional contenciós administratiu en el termini de dos mesos, comptats a partir del dia següent al de la publicació d'aquesta convocatòria en el Butlletí Oficial de la Província de València o de la publicació dels actes subsegüents, segons siga procedent.
  
8.2. Contra els actes del tribunal avaluador, de conformitat amb el que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podran ser recorreguts en alçada davant de l'òrgan que va dictar l'acte que s'impugna o davant del competent per a resoldre'l en el termini d'un mes, si l'acte fora exprés, i de tres mesos si no el fora. Tot això a partir del dia següent al de la publicació al tauler d'anuncis dels corresponents edictes.
  
Novena. Legislació supletòria
  
En tot el que no estableixen aquestes bases, caldrà 'ajustar-se a allò que s'ha disposat en la Llei 1/1996, de 26 d'abril, de la Generalitat Valenciana, Ordre de 18 de desembre de la Conselleria de Presidència, així com pel Text Refós de la Funció Pública Valenciana i la resta de normativa concordant.
  
ANNEX
  
Temari dels cursos selectius per a la funcionarització de personal laboral fix, administratiu d'administració general.
  
1. La Constitució Espanyola de 1978. Estructura i principis fonamentals, drets i deures: la seua garantia i suspensió.
  
2. Les Corts Generals. Composició. Atribucions i funcionament. Elaboració de les lleis.
  
3. El govern i l'administració. Principis constitucionals de l'administració. Relacions entre les Corts Generals i el govern.
  
4. Òrgans de control dependents de les Corts Generals: el Defensor del Poble i el Tribunal de Comptes. El poder judicial.
  
5. El Tribunal Constitucional. Organització. Composició i funcions. Classes i efectes de les sentències. Reforma constitucional.
  
6. Organització territorial de l'estat. Principis generals. Les comunitats autonòmiques.
  
7. L'administració de l'estat: organització central i perifèrica.
  
8. Estatut d'Autonomia de la Comunitat Valenciana: aprovació i reforma. Estructura i principis fonamentals.
  
9. L'administració local en la Constitució de 1978. El principi d'autonomia: el seu significat i abast. Garantia constitucional de l'autonomia local. La doctrina del Tribunal Constitucional.
  
10. L'ordenament jurídic administratiu: fonts. La Constitució. Lleis estatals i autonòmiques: classes. Altres disposicions normatives amb força de llei. Principi de jerarquia i de competència.
  
11. El reglament: concepte, naturalesa i classes. Límits de la potestat reglamentària. Relacions entre l'ordenament jurídic estatal i els autonòmics.
  
12. L'acte administratiu: concepte, elements i classes. Eficàcia. Suspensió dels actes administratius. Actes presumptes: requisits i efectes.
  
13. Executivitat i executorietat. La potestat administrativa d'execució forçosa.
  
14. La potestat sancionadora. El procediment sancionador.
  
15. Responsabilitat patrimonial de les administracions públiques. Requisits. Procediment.
  
16. Invalidesa de l'acte administratiu: classes de vicis i els seus efectes. Conservació, conversió i revalidació. Irregularitats no invalidants.
  
17. Revisió dels actes administratius: classes.
  
18. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: contingut i àmbit d'aplicació.
  
19. Descentralització. Desconcentració. Delegació de competències. Avocació de les competències.
  
20. Els interessats en el procediment administratiu. Capacitat d'obrar. Legitimació. Representació.
  
21. Motivació. Notificació dels actes administratius.
  
22. Drets dels ciutadans ant l'administració pública.
  
23. Les fases del procediment administratiu. Iniciació, ordenació, instrucció i terminació del procediment administratiu. Procediments especials.
  
24. Desistiment i renúncia dels drets. Caducitat i prescripció del procediment administratiu.
  
25. Els recursos administratius: conceptes i classes.
  
26. La jurisdicció contenciosa administrativa. Les parts. Actes impugnables. Idea general del procés.
  
27. Concepte i règim jurídic del domini públic. Règim d'aprofitament i utilització. Reserves demanials. Competències de les distintes administracions públiques.
  
28. La funció pública estatal.
  
29. La funció pública autonòmica.
  
30. Drets i deures dels funcionaris. Règim disciplinari. La Seguretat Social.
  
31. La potestat reglamentària de les entitats locals. Bans, reglaments i ordenances: classes, procediment, elaboració i aprovació.
  
32. El municipi. Concepte i elements. La configuració del municipi en la Constitució.
  
33. La província. La seua configuració en l'estat de les autonomies. Òrgans de govern i administració de la província.
  
34. Altres entitats locals: les entitats locals territorials d'àmbit inferior al municipi. Les comarques. Les mancomunitats de municipis.
  
35. Potestat d'autoorganització de les entitats locals. Òrgans necessaris i complementaris. L'alcalde. Els tinents d'alcalde.
  
36. El ple. La comissió de govern. Les comissions informatives i altres òrgans complementaris.
  
37. El Reglament Orgànic Municipal. Procediment.
  
38. Règim de funcionament dels òrgans de govern del municipi. Règim de sessions i de votació. Informació i participació ciutadana.
  
39. Intervenció dels ens locals en l'activitat dels particulars: principis i límits. Les llicències.
  
40. Els béns de les entitats locals. Règim jurídic.